ORDE do 6 de novembro de 2007 pola que se crean e se suprimen ficheiros automatizados de carácter persoal existentes na área de menores da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/11/2007

A Constitución española, no seu artigo 18.4º dispón que a lei limitará o uso da informática para garantir a honra e a intimidade persoal e familiar dos cidadáns e o pleno exercicio dos seus dereitos.
A Lei orgánica 15/1999, do 13 de decembro (BOE nº 298, do 14 de decembro), regula o tratamento de datos de carácter persoal rexistrados en soportes físicos, así como o uso posterior destes datos polos sectores público e privado.
A finalidade desta regulación é protexer os dereitos fundamentais das persoas físicas e especialmente a súa honra e intimidade, tanto persoal como familiar.
No seu artigo 20.1º disponse que a creación, modificación ou supresión dos ficheiros das administracións públicas só poderá facerse por medio dunha disposición xeral publicada no BOE ou diario oficial correspondente.
En consecuencia, no uso das facultades que lle veñen atribuídas no artigo 34 da Lei 1/1983, do 22 de febreiro, reguladora da Xunta e da súa Presidencia, e no Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPÓN:
Artigo 1º.-Obxecto.
Mediante esta orde a Vicepresidencia da Igualdade e do Benestar crea os ficheiros de carácter persoal que se relacionan no anexo.
Artigo 2º.-Contido.
A información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación de ficheiros, está contida no anexo desta orde, en cada un dos ficheiros creados.
Artigo 3º.-Finalidade e usos dos ficheiros.
Os datos de carácter persoal, rexistrados nos ficheiros automatizados da Vicepresidencia da Igualdade e do Benestar, creados por esta orde só serán utilizados para os fins expresamente previstos no anexo e por persoal debidamente autorizado.
Artigo 4º.-Cesión de datos.
No suposto de cesión de datos ás administracións públicas haberá que se ater ao disposto na normativa vixente.
Artigo 5º.-Medidas de seguridade.
As medidas de seguridade dos ficheiros e en función do nivel en que estes se clasifican no Real decreto 1332/1994 e no Real decreto 994/1999 polo que se aproba o Regulamento de medidas de seguridade, están especificadas no correspondente anexo.
Artigo 6º.-Órganos responsables da seguridade dos ficheiros.
Serán responsables dos ficheiros as persoas ou órganos que, en cada caso, figuran no anexo e ante os que se exercerán os dereitos de acceso, rectificación e cancelación sen prexuízo da responsabilidade directa que na xestión e custodia dos datos lle corresponde ao empregado público que está a cargo do ficheiro correspondente.
Artigo 7º.-Supresión de ficheiros.
Queda suprimido o ficheiro de datos de carácter persoal, MENORES con número 1943280995, creado pola Orde do 28 de xullo de 1994, no DOG 146, do 30 de xullo, nos termos e condicións fixados na Lei orgánica 15/1999, do 13 de decembro, de protección de datos de carácter persoal.
Esta supresión obedece á reestruturación e reorganización dos ficheiros de carácter persoal na área de menores da Vicepresidencia da Igualdade e do Benestar, e a súa información foi integrada nos ficheiros creados mediante esta disposición.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de novembro de 2007.
Anxo Manuel Quintana González
Vicepresidente da Igualdade e do Benestar
Anexo
* Ficheiro automatizado de Actuacións dirixidas ao menor-X.M.I.
a) Denominación.
Xestión de menores infractores.
b) Finalidade e usos previstos para o ficheiro.
Xestión de medidas xudiciais impostas a menores.
c) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Menores e mozos infractores.
d) Procedemento de recollida de datos.
Resolucións xudiciais, informes de equipos técnicos dos xulgados de menores.
e) Estrutura básica do ficheiro e descrición dos tipos de datos de carácter persoal incluídos nel.
Datos de carácter identificativo: DNI, número de afiliación a Seguridade Social, nome e apelidos, data de nacemento, idade, sexo, lugar de residencia, nacionalidade, datos familiares, minusvalidez.
Outros datos: medidas xudiciais impostas, tipo de delitos, estado e seguimento da execución das medidas xudiciais.
f) Cesións/ transferencias previstas.
Ningunha.
g) Órgano responsable do ficheiro.
Subdirección Xeral de Menores adscrita á Secretaría Xeral do Benestar.
h) Servizos ou unidades ante os que se poderán exercer os dereitos de acceso, rectificación, cancelación e oposición.
Subdirección Xeral de Menores. Edificio Administrativo San Caetano. 15781 Santiago de Compostela.
i) Nivel de seguridade.
Alto.
* Ficheiro automatizado de Actuacións dirixidas ao menor-A.C.M.
a) Denominación.
Actuacións dirixidas ao menor.
b) Finalidade e usos previstos para o ficheiro.
Tramitación e seguimento de expedientes de protección de menores na Comunidade Autónoma de Galicia.
c) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Menores suxeitos a medidas de protección ou en estudo.
Familiares vinculados ao menor directa o indirectamente que poidan ter relación na situación administrativa do menor.
d) Procedemento de recollida de datos.
Informes de notificación de servizos sociais de base. Policía. Datos achegados polas persoas afectadas. Datos achegados por denunciantes que advirtan situacións de desamparo ou risco dos menores afectados, persoalmente ou a través de formularios ou outros medios previstos na lexislación vixente. Datos achegados por técnicos de menores dos departamentos provinciais. Datos achegados por denuncias constatadas mediante o teléfono do menor. Datos achegados mediante sentenzas e autos xudiciais. Expediente do menor.
e) Estrutura básica do ficheiro e descrición dos tipos de datos:
Datos de carácter identificativo: DNI, número de afiliación á Seguridade Social, nome e apelidos, data de nacemento, idade, sexo, lugar de residencia, nacionalidade.
Outros datos: número de expediente, técnico encargado do expediente, decisión técnica adoptada, data de resolución, alternativa institucional, data de arquivo do expediente, situación final, ámbito da demanda, observacións, datos académicos, datos profesionais, de saúde e sociais.
f) Cesións ou transferencias de datos de carácter persoal previstas.
Ningunha.
g) Órgano responsable do ficheiro.
Subdirección Xeral de Menores adscrita á Secretaría Xeral do Benestar.
h) Servizos ou unidades ante os cales se poderán exercer os dereitos de acceso, rectificación, cancelación e oposición.
Subdirección Xeral de Menores. Edificio Administrativo San Caetano. 15781 Santiago de Compostela.
i) Nivel de seguridade.
Alto.
* Ficheiro automatizado de Axudas de prevención e apoio a familias en situacións carenciais graves para a preservación dos menores no seu contorno.
a) Denominación.
Programa de prevención e apoio a familias en situacións carenciais graves para a preservación dos menores no seu contorno.
b) Finalidade e usos previstos para o ficheiro.
Rexistro de expedientes de beneficiarios das axudas do programa de prevención e apoio ás familias para a preservación dos menores no seu contorno.
c) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Familias beneficiarias das axudas.
d) Procedemento de recollida de datos.
Solicitudes dos Servizos Sociais de Base.
Solicitude de axudas mediante convocatoria dunha disposición normativa anual.
Informes dos equipos técnicos de servizos sociais locais.
Informes dos equipos técnicos do menor.
e) Estrutura básica do ficheiro e descrición dos tipos de datos:
Datos de carácter identificativo: DNI, nome e apelidos dos menores, nome e apelidos do perceptor da axuda, NIF do preceptor da axuda, domicilio e poboación do preceptor.
Datos económicos: contía da axuda concedida.
f) Cesións ou transferencias de datos de carácter persoal previstas.
Ningunha.
g) Órgano responsable do ficheiro.
Subdirección Xeral de Menores adscrita á Secretaría Xeral do Benestar.
h) Servizos ou unidades ante os cales se poderán exercer os dereitos de acceso, rectificación, cancelación e oposición.
Subdirección Xeral de Menores. Edificio Administrativo San Caetano. 15781 Santiago de Compostela.
i) Nivel de seguridade.
Alto.
* Ficheiro automatizado de Acollementos familiares.
a) Denominación.
Programa de acollemento familiar
b) Finalidade e usos previstos para o ficheiro.
Xestión e seguimento de acollementos familiares.
c) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Familias biolóxicas de menores acollidos, familias acolledoras ou candidatas ao acollemento. Menores acollidos.
d) Procedemento de recollida de datos.
Solicitudes dos interesados, entrevistas persoais, propostas dos equipos técnicos do menor, propostas dos equipos técnicos de base, informes varios, expedientes de protección.
e) Estrutura básica do ficheiros e descrición dos tipos de datos:
Datos de carácter identificativos: DNI, nome e apelidos, data de nacemento, enderezo, características sociofamiliares, factores de desprotección de menores acollidos, pais e acolledores ou candidatos ao acollemento.
Outros datos: relación de acolledores-acollidos, convivencias, técnicos de referencia, situación e datos sobre a valoración psicosocial, medida adoptada e datas, tipos de acollemento, situación administrativa, informes de seguimento, datos sobre compensacións económicas, datos de irmáns, situación xurídica do menor.
f) Cesións ou transferencias de datos de carácter persoal previstas.
Ningunha.
g) Órgano responsable do ficheiro.
Subdirección Xeral de Menores adscrita á Secretaría Xeral do Benestar.
h) Servizos ou unidades ante os cales se poderán exercer os dereitos de acceso, rectificación, cancelación e oposición.
Subdirección Xeral de Menores. Edificio Administrativo San Caetano. 15781 Santiago de Compostela.
i) Nivel de seguridade.
Alto.